L 280/50
FI
Euroopan unionin virallinen lehti
28.10.2022
(5)
Valmistajia pyydettiin asetuksen (EU) 2019/631 7 artiklan 5 kohdan mukaisesti tarkistamaan alustavat tiedot ja ilmoittamaan mahdollisista virheistä komissiolle kolmen kuukauden kuluessa ilmoituksen vastaanottamisesta.
Virheistä teki ilmoituksen 63 henkilöautojen valmistajaa ja 42 kevyiden hyötyajoneuvojen valmistajaa.
(6)
Alustavat tiedot sisälsivät autojen osalta komission täytäntöönpanoasetuksen (EU) 2017/1153 (2) 7 artiklan 2 kohdan mukaisesti lasketut korjauskertoimet ja kevyiden hyötyajoneuvojen osalta komission täytäntöönpanoa­ setuksen (EU) 2017/1152 (3) 6 artiklan 2 kohdan mukaisesti lasketut korjauskertoimet.
Koska lopulliset korjauskertoimet olivat kaikkien valmistajien ja yhteenliittymien osalta suuruudeltaan tasan yksi, keskimääräisten päästöjen laskelmia ei ollut tarpeen muuttaa.
(7)
Kahden henkilöautojen valmistajan ja yhden kevyiden hyötyajoneuvojen valmistajan osalta kaikki alustavassa tietosarjassa ilmoitetut ajoneuvot jäivät asetuksen (EU) 2019/631 soveltamisalan ulkopuolelle.
Yhdeltä henkilöautojen valmistajalta ei saatu yhdestäkään alustavassa tietosarjassa ilmoitetusta ajoneuvosta NEDC-pohjaisia hiilidioksidipäästöarvoja, joten kyseistä valmistajaa ei sisällytetty tähän päätökseen.
(8)
Keskimääräisiä päästöjä ja päästötavoitteita koskevat alustavat tiedot ja alustavat laskelmat olisi vahvistettava niiden jäljelle jäävien 30 henkilöautojen valmistajan ja 26 kevyiden hyötyajoneuvojen valmistajan osalta, jotka eivät ilmoittaneet virheistä tai muuten vastanneet.
(9)
Komissio on tarkastanut valmistajien ilmoittamat virheet sekä perusteet niiden korjaamiselle, ja alustava tietosarja on vahvistettu tai sitä on tarpeen mukaan muutettu.
Näin ollen 93:n henkilöautojen ja 68:n kevyiden hyötyajoneuvojen valmistajan alustavat tiedot olisi vahvistettava tai niitä olisi muutettava.
(10)
Asetuksen (EU) 2019/631 4 artiklan mukaisesti valmistajan olisi katsottava täyttäneen päästötavoitteensa, jos sen tässä päätöksessä ilmoitetut keskimääräiset hiilidioksidipäästöt eivät ylitä sen päästötavoitetta.
Yhteenliittymän jäseninä olevien valmistajien vaatimustenmukaisuus olisi arvioitava yhteenliittymän tasolla kyseisen asetuksen 6 artiklan mukaisesti.
Sellaisten valmistajien tai yhteenliittymien osalta, joille on kyseisen asetuksen 10 artiklan mukaisesti myönnetty päästötavoitteita koskeva poikkeus vuodeksi 2020, keskimääräisiä hiilidioksidipäästöjä arvioidaan niille myönnettyjen poikkeustavoitteiden täyttämisen suhteen.
(11)
Asetuksen (EU) 2019/631 4 artiklan 3 kohdan mukaisesti kunkin valmistajan tai yhteenliittymän keskimääräisten hiilidioksidipäästöjen määrittämiseksi otetaan huomioon vain 95 prosenttia sen uusista kalenterivuoden 2020 aikana rekisteröidyistä henkilöautoista, jotka valitaan niiden päästötasojen mukaan.
(12)
Kuten asetuksen (EU) 2019/631 5 artiklassa säädetään, keskimääräisiä hiilidioksidipäästöjä laskettaessa kunkin uuden henkilöauton, jonka hiilidioksidipäästöt ovat alle 50 g CO2/km (NEDC), lasketaan vastaavan kahta henkilöautoa kalenterivuonna 2020, siten, että valmistaja- tai yhteenliittymäkohtaisesti otetaan huomioon enintään superbonuksen eli 7,5 g CO2/km vaikutus.
(13)
Todennettuja hiilidioksidivähennyksiä tuottavien ja komission asetuksen (EU) 2019/631 11 artiklan mukaisesti hyväksymien innovatiivisten teknologioiden, jäljempänä ’ekoinnovaatiot’, avulla saavutetut hiilidioksidisäästöt otetaan keskimääräisiä hiilidioksidipäästöjä laskettaessa huomioon kutakin valmistajaa tai yhteenliittymää kohti enintään kokonaisvaikutukseen 7 g CO2/km saakka.
Kalenterivuonna 2020 otetaan huomioon ainoastaan NEDC:in puitteissa määritetyt hiilidioksidisäästöt.
(2) Komission täytäntöönpanoasetus (EU) 2017/1153, annettu 2 päivänä kesäkuuta 2017, menetelmän vahvistamisesta sääntömääräisen testausmenettelyn muuttumisen huomioon ottamiseksi tarvittavien korrelaatioparametrien määrittämiseksi ja asetuksen (EU) N:o 1014/2010 muuttamisesta (EUVL L 175, 7.7.2017, s. 679).
(3) Komission täytäntöönpanoasetus (EU) 2017/1152, annettu 2 päivänä kesäkuuta 2017, menetelmän vahvistamisesta sääntömääräisen testausmenettelyn muuttumisen huomioon ottamiseksi tarvittavien korrelaatioparametrien määrittämiseksi kevyiden hyötyajoneuvojen osalta ja asetuksen (EU) N:o 293/2012 muuttamisesta (EUVL L 175, 7.7.2017, s. 644).